**

REPUBLIKA SRBIJA

NARODNA SKUPŠTINA

Odbor za spoljne poslove

1. Broj: 06-2/85-22

24. jun 2022. godine

B e o g r a d

**Z A P I S N I K**

**SA 50. SEDNICE ODBORA ZA SPOLjNE POSLOVE**

**NARODNE SKUPŠTINE REPUBLIKE SRBIJE,**

**ODRŽANE 23. JUNA 2022. GODINE**

Sednica je počela u 15,03 časova.

Sednicom je predsedavala Vesna Marković, zamenica predsednika Odbora.

Sednici su prisustvovali sledeći članovi Odbora: Stefan Srbljanović, Đorđe Todorović, Ljiljana Malušić, Dragan Šormaz, Lav Grigorije Pajkić i Milan Jugović.

Sednici Odbora su prisustvovali zamenici odsutnih članova Odbora: Života Starčević, Ana Pešić i Luka Kebara.

Sednici nisu prisustvovali članovi Odbora: dr Milorad Mijatović, Dubravka Filipovski, Elvira Kovač, Predrag Rajić, Dušica Stojković, Ana Karadžić, Tihomir Petković, Đorđe Milićević i Stefan Krkobabić.

Iz Ministarstva građevinarstva, saobraćaja i infrastrukture, sednici je prisustvovala Aleksandra Damjanović, državna sekretarka.

Zamenica predsednika Odbora je obrazložila razloge sazivanja sednice Odbora u roku kraćem od tri dana.

Zamenica predsednika Odbora predložila je dopunu dnevnog reda dve nove tačke:

**2. Inicijative za posete**

**2.1. Poziv za učešće na Okruglom stolu „Izgradnja zajedničke regionalne agende“, Tirana, Albanija, 24-25. jun 2022. godine;**

**2.2. Poziv za učešće na Okruglom stolu „Napredak ka zajedničkim ciljevima“, Skoplje, Severna Makedonija, 2. jul 2022. godine;**

**2.3. Poziv za učešće na Prvom sajmu srpsko-slovenačke privrede „*ECP* 2022“, Ljubljana, Slovenija, 5-7. jula 2022. godine.**

**3. Redovne aktivnosti stalnih delegacija**

**3.1. Sastanak Odbora za pravna pitanja i ljudska prava Parlamentarne skupštine Saveta Evrope, u Bernu i Nojšatelu, Švajcarska, 5-6. septembra 2022. godine;**

**3.2. Sastanak Odbora za politička pitanja i demokratiju Parlamentarne skupštine Saveta Evrope, u Parizu, Francuska, 13. septembra 2022. godine;**

**3.3. Sastanak Odbora za monitoring Parlamentarne skupštine Saveta Evrope, u Parizu, Francuska, 15. septembra 2022. godine;**

**3.4. Sastanak Odbora za jednakost i nediskriminaciju Parlamentarne skupštine Saveta Evrope, u Parizu, Francuska, 16. septembra 2022. godine.**

Odbor je jednoglasno (*sa 9 glasova ZA*) usvojio sledeći dopunjeni dnevni red:

**1. Sporazum između Vlade Republike Srbije i Vlade Rumunije o utvrđivanju detalja za povezivanje auto-puta Beograd – Vatin (RS) i auto-puta Temišvar –Moravica (RO)**

**2. Inicijative za posete**

2.1. Poziv za učešće na Okruglom stolu „Izgradnja zajedničke regionalne agende“, Tirana, Albanija, 24-25. jun 2022. godine;

2.2. Poziv za učešće na Okruglom stolu „Napredak ka zajedničkim ciljevima“, Skoplje, Severna Makedonija, 2. jul 2022. godine;

2.3. Poziv za učešće na Prvom sajmu srpsko-slovenačke privrede „*ECP* 2022“, Ljubljana, Slovenija, 5-7. jula 2022. godine.

**3. Redovne aktivnosti stalnih delegacija**

3.1. Sastanak Odbora za pravna pitanja i ljudska prava Parlamentarne skupštine Saveta Evrope, u Bernu i Nojšatelu, Švajcarska, 5-6. septembra 2022. godine;

3.2. Sastanak Odbora za politička pitanja i demokratiju Parlamentarne skupštine Saveta Evrope, u Parizu, Francuska, 13. septembra 2022. godine;

3.3. Sastanak Odbora za monitoring Parlamentarne skupštine Saveta Evrope, u Parizu, Francuska, 15. septembra 2022. godine;

3.4. Sastanak Odbora za jednakost i nediskriminaciju Parlamentarne skupštine Saveta Evrope, u Parizu, Francuska, 16. septembra 2022. godine.

**4. Razno**

Odbor je jednoglasno (*sa 9 glasova ZA*) usvojio zapisnik sa 49. sednice Odbora.

**Tačka 1**

Na predlog Vlade Republike Srbije, a u skladu sa članom 8. stav 1. Zakona o zaključivanju i izvršavanju međunarodnih ugovora („Službeni glasnik RS“ broj 32/13) i člana 50. Poslovnika Narodne skupštine Republike Srbije („Službeni glasnik RS“, br. 52/2010, 13/2011 i 20/2012), a posle obrazloženja predstavnika Ministarstva građevinarstva, saobraćaja i infrastrukture, Odbor je jednoglasno (*sa 9 glasova ZA*) doneo odluku odlučio da dâ saglasnost za privremenu primenu Sporazuma između Vlade Republike Srbije i Vlade Rumunije o utvrđivanju detalja za povezivanje auto-puta Beograd – Vatin (RS) i auto-puta Temišvar –Moravica (RO), do njegovog stupanja na snagu.

U raspravi, zamenica predsednika Odbora se interesovala o načinu finansiranja projekta, odnosno da li će Evropska unija učestvovati delom u finansiranju projekta jer se radi o deonici na panevropskom koridoru. U odgovoru, ukazano je da se u ovoj fazi projekta naznačene samo procene troškova, a da će se tačan budžet i oblici finansiranja znati kada bude definisan konačan projekat.

**Tačka 2**

2.1. Poziv za učešće na Okruglom stolu „Izgradnja zajedničke regionalne agende“, Tirana, Albanija, 24-25. jun 2022. godine;

Na predlog narodnog poslanika Dragana Šormaza, kojem je poziv i upućen, Odbor je jednoglasno (*sa 9 glasova ZA*) prihvatio inicijativu i odlučio je da narodni poslanik Dragan Šormaz učestvuje na Okruglom stolu „Izgradnja zajedničke regionalne agende“, Tirana, Albanija, 24-25. jun 2022. godine.

2.2. Poziv za učešće na Okruglom stolu „Napredak ka zajedničkim ciljevima“, Skoplje, Severna Makedonija, 2. jul 2022. godine;

Na predlog narodnog poslanika Dragana Šormaza, kojem je poziv i upućen, Odbor je jednoglasno (*sa 9 glasova ZA*) prihvatio inicijativu i odlučio je da narodni poslanik Dragan Šormaz učestvuje na Okruglom stolu „Napredak ka zajedničkim ciljevima“, Skoplje, Severna Makedonija, 2. jul 2022. godine.

2.3. Poziv za učešće na Prvom sajmu srpsko-slovenačke privrede „ECP 2022“, Ljubljana, Slovenija, 5-7. jula 2022. godine.

Na poziv predsednika Saveza Srba Slovenije i na predlog Odbora za dijasporu i Srbe u regionu, kojem je poziv i upućen, Odbor za spoljne poslove je jednoglasno (*sa 9 glasova ZA*) prihvatio inicijativu i odlučio je da predsednik Odbora za dijasporu i Srbe u regionu Milimir Vujadinović učestvuje na Prvom sajmu srpsko-slovenačke privrede „ECP 2022“, Ljubljana, Slovenija, 5-7. jula 2022. godine.

**Tačka 3**

Odbor je konstatovao redovne aktivnosti stalnih delegacija i ovlastio šefove stalnih delegacija da odrede sastav delegacija koje će učestvovati u navedenim aktivnostima.

**Tačka 4**

U okviru ove tačke dnevnog reda nije bilo rasprave.

Sednica je završena u 15,17 časova.

Sastavni deo ovog zapisnika čini tonski snimak sa sednice Odbora.

|  |  |
| --- | --- |
| SEKRETAR ODBORA  dr Vladimir Filipović | ZAMENIK PREDSEDNIKA ODBORA  Vesna Marković |